Նիկոլ Փաշինյանը իր ելույթում վերհիշեց հեղափոխության օրերը Երևանի Ֆրանսիայի անվան հրապարակում, որտեղ գտնվող Ռոդենի արձանն իր համար արվեստի գլուխգործոց է: «Սրա մեջ սիմվոլ կար, որովհետև ամեն անգամ, ելույթ ունենալով Ֆրանսիայի անվան հրապարակում, Ռոդենի գլուխգործոցի կողքին, ես հիշում էի այն բոլոր պատմությունները, որ կապված են աշխարհում տեղի ունեցած տարբեր հեղափոխությունների հետ»,- ասաց Փաշինյանը՝ հավելելով, որ համաշխարհային հեղափոխությունների ամենախոշոր կենտրոններից մեկը հանդիսացող Ֆրանսիայի անունը կրող հրապարակում ինքն իրեն հաշիվ էր տալիս, թե ինչքան մեծ առաջընթաց են բերել մարդկությանը տարբեր հեղափոխությունները, բայց, միևնույն ժամանակ, հաշվի առնելով դրանց բերած տառապանքները մարդկությանը: